ᱰᱳᱰᱟ ᱦᱚᱱᱚᱛ

ᱰᱳᱰᱟ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱢᱮᱱᱟᱜ ᱥᱟᱢᱟᱝ ᱥᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱑᱘ ᱜᱚᱴᱟᱝ ᱦᱚᱱᱚᱛ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ, ᱪᱮᱫ ᱺ ᱛᱷᱟᱛᱷᱨᱤ, ᱵᱷᱟᱫᱮᱨᱣᱟᱦ, ᱰᱳᱰᱟ, ᱢᱟᱦᱟᱞᱟ, ᱵᱷᱟᱜᱣᱟ, ᱟᱥᱟᱨ, ᱵᱷᱟᱞᱟ, ᱜᱩᱱᱫᱱᱟ, ᱢᱟᱨᱢᱟᱛ, ᱠᱟᱦᱟᱨᱟ, ᱜᱟᱱᱫᱳᱦ (ᱵᱷᱟᱞᱮᱥᱟ), ᱵᱷᱮᱞᱟ, ᱵᱷᱟᱨᱛᱷ ᱵᱟᱜᱞᱟ, ᱪᱤᱨᱟᱞᱟ, ᱪᱤᱞᱞᱤ, ᱯᱤᱱᱜᱟᱞ, ᱯᱷᱟᱜᱥᱳ (ᱯᱷᱟᱜᱥᱩ) ᱟᱨ ᱠᱟᱥᱛᱤᱜᱟᱲ ᱾Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 30 August 2008

 ᱱᱟᱜᱟᱢ 
ᱰᱳᱰᱟ ᱦᱚᱱᱚᱛ ᱨᱮᱱᱟᱜ ᱰᱮᱢᱚᱜᱽᱨᱟᱯᱷᱤ ᱥᱩᱨ ᱠᱚᱨᱮᱱᱟᱜ ᱦᱚᱱᱚᱛ ᱠᱷᱚᱱ ᱟᱹᱰᱤ ᱜᱮ ᱮᱴᱠᱮᱴᱚᱬᱮ ᱜᱮᱭᱟ, ᱪᱮᱫᱟᱜ ᱥᱮ ᱱᱚᱰᱮᱱᱟᱜ ᱦᱚᱲ ᱮᱞ ᱟᱹᱰᱤ ᱜᱮ ᱮᱴᱟᱜ ᱮᱴᱟᱜ (diversity) ᱜᱮᱭᱟ᱾ ᱠᱟᱹᱥᱢᱤᱨ ᱟᱨ ᱮᱴᱟᱜ ᱡᱟᱭᱜᱟ ᱠᱷᱚᱱ ᱰᱳᱰᱟ ᱦᱚᱱᱚᱛ ᱨᱮ ᱦᱚᱲ ᱦᱮᱡᱽ ᱞᱟᱦᱟ ᱨᱮ ᱱᱚᱰᱮ ᱥᱟᱨᱟᱡᱤ ᱦᱚᱲ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ᱾ ᱑᱗ ᱟᱨ ᱑᱘ ᱥᱟᱭ ᱥᱮᱨᱢᱟ ᱨᱮ ᱠᱟᱹᱥᱢᱤᱨ ᱱᱚᱰᱮ ᱪᱮᱠᱟᱛᱮ ᱠᱚ ᱦᱮᱡᱽ ᱞᱮᱱᱟ ᱚᱱᱟ ᱱᱟᱜᱟᱢᱤᱭᱟᱹ ᱠᱚ ᱴᱷᱮᱱ ᱵᱟᱝᱴᱷᱤᱠᱟᱹᱣᱟ᱾ ᱥᱩᱢᱚᱱᱛᱨᱟ ᱵᱳᱥ ᱮ ᱞᱟᱹᱭ ᱟᱠᱟᱫᱟ, ᱥᱟᱢᱚᱱᱛᱚ ᱠᱞᱟᱥ ᱨᱮᱱ ᱦᱚᱲ ᱠᱚᱣᱟᱜ ᱥᱟᱥᱚᱱ ᱛᱟᱦᱮᱠᱟᱱ ᱛᱮ ᱦᱚᱲ ᱰᱳᱰᱟ, ᱨᱟᱢᱵᱟᱱ ᱟᱨ ᱠᱤᱥᱛᱩᱣᱟᱨ ᱦᱚᱱᱚᱛ ᱠᱚᱨᱮ ᱦᱚ ᱦᱮᱡᱽ ᱞᱮᱱᱟ᱾  

ᱰᱳᱰᱟ ᱦᱚᱱᱚᱛ ᱥᱮᱫᱟᱭ ᱨᱟᱡᱽ ᱠᱤᱥᱛᱩᱣᱟᱨ ᱟᱨ ᱵᱷᱟᱫᱮᱨᱣᱟᱦ ᱠᱷᱚᱱ ᱧᱟᱢ ᱟᱠᱟᱱ ᱴᱚᱴᱷᱟ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱵᱟᱱᱟᱨ ᱜᱮ ᱫᱤᱥᱣᱟᱹ ᱯᱚᱱᱚᱛ ᱠᱟᱹᱥᱢᱤᱨ ᱨᱮᱱᱟᱜ ᱩᱫᱷᱚᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱠᱟᱱᱟ᱾ 

᱑᱙᱔᱘ ᱥᱮᱨᱢᱟ ᱨᱮ ᱢᱟᱬᱮ ᱩᱫᱷᱚᱢᱯᱩᱨ ᱦᱚᱱᱚᱛ ᱦᱟᱹᱴᱤᱝ ᱠᱟᱛᱮᱡᱽ ᱩᱫᱷᱚᱢᱯᱩᱨ ᱦᱚᱱᱚᱛ, ᱚᱱᱟ ᱨᱮ ᱩᱫᱷᱚᱢᱯᱩᱨ ᱟᱨ ᱨᱟᱢᱟᱱᱚᱜᱚᱲ ᱛᱚᱦᱚᱥᱤᱞ ᱟᱨ ᱰᱳᱰᱟ ᱦᱚᱱᱚᱛ, ᱟᱱᱟ ᱨᱮ ᱨᱟᱢᱵᱟᱱ, ᱵᱷᱟᱫᱮᱨᱣᱟᱦ, ᱛᱷᱟᱛᱷᱨᱤ ᱟᱨ ᱠᱤᱥᱛᱩᱣᱟᱨ ᱛᱚᱦᱚᱥᱤᱞ ᱥᱮᱞᱮᱫ ᱛᱟᱦᱮ ᱠᱟᱱᱟ᱾

᱒᱐᱐᱖ ᱥᱮᱨᱢᱟ ᱨᱮ ᱨᱟᱢᱵᱟᱱ ᱮᱴᱟᱜ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱦᱩᱭ ᱮᱱᱟ ᱟᱨ ᱥᱟᱢᱟᱝ ᱥᱮᱫ ᱰᱳᱰᱟ ᱦᱚᱱᱚᱛ ᱨᱮᱱᱟᱜ ᱵᱩᱨᱩ ᱴᱚᱴᱷᱟ ᱦᱟᱹᱴᱤᱝ ᱠᱟᱛᱮᱡᱽ ᱮᱴᱟᱜ ᱠᱤᱥᱛᱩᱣᱟᱨ ᱦᱚᱱᱚᱛ ᱦᱩᱭ ᱮᱱᱟ᱾ ᱵᱟᱹᱨᱛᱤ ᱴᱚᱴᱷᱟ 
ᱰᱳᱰᱟ ᱛᱚᱦᱚᱥᱤᱞ ᱠᱤᱥᱛᱩᱣᱟᱨ ᱠᱷᱚᱱ ᱧᱮᱢ ᱟᱠᱟᱱ ᱟᱨ ᱟᱥᱚᱞᱟᱜ ᱵᱷᱟᱫᱮᱨᱣᱟᱦ, ᱧᱤᱛᱚᱜ ᱯᱮᱭᱟ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾

 ᱰᱮᱢᱚᱜᱽᱨᱟᱯᱷᱤ 

᱒᱐᱑ᱧ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱰᱳᱰᱟ ᱦᱚᱱᱚᱛ ᱨᱮ ᱔᱐᱙.᱙᱓᱖ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱞᱴᱟ ᱫᱤᱥᱚᱢ ᱨᱮᱱ ᱞᱮᱠᱷᱟᱜᱩᱴ ᱦᱚᱲ ᱮᱞ ᱥᱚᱢᱟᱱᱟ᱾ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱕᱖ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱗᱙ ᱜᱟᱱ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱᱟ (᱒᱐᱐/ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱢᱩᱫ ᱨᱮ ᱱᱚᱰᱮ ᱒᱗.᱘᱙% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱰᱳᱰᱟ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱒᱒ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱕.᱙᱗% ᱾ ᱦᱚᱱᱚᱛ ᱨᱮ ᱕᱓% ᱦᱚᱲ ᱤᱥᱞᱟᱢ ᱫᱷᱚᱨᱚᱢ ᱟᱨ ᱔᱕.᱙᱔% ᱦᱚᱲ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱟᱨ ᱦᱚᱲ ᱮᱞ ᱨᱮᱱᱟᱜ ᱛᱷᱚᱨᱟ ᱤᱥᱟᱹᱭ, ᱥᱤᱠᱷ, ᱵᱩᱫᱫᱷᱚ ᱟᱨ ᱡᱚᱭᱱᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱟ᱾ 

 ᱯᱟᱹᱨᱥᱤ 
ᱧᱩᱛᱩᱢ ᱥᱮᱪᱮᱫᱤᱭᱟᱹ ᱥᱩᱱᱟᱱᱛᱨᱚ ᱵᱳᱥ ᱟᱜ ᱠᱟᱛᱷᱟ ᱞᱮᱠᱟᱛᱮ ᱰᱳᱰᱟ ᱦᱚᱱᱚᱛ ᱨᱮ ᱡᱟᱹᱥᱛᱤ ᱜᱟᱱ ᱦᱚᱲ ᱠᱟᱥᱢᱤᱨᱤ ᱯᱟᱹᱨᱥᱤ ᱛᱮᱜᱮ ᱠᱚ ᱨᱚᱲᱟ᱾ ᱒᱐᱑᱔ ᱥᱮᱨᱢᱟ ᱨᱮᱱᱟᱜ ᱢᱤᱫ ᱞᱮᱠᱷᱟ ᱡᱚᱠᱷᱟ ᱨᱮ ᱦᱚᱲ ᱮᱞ ᱨᱮᱱ ᱔᱐% ᱜᱮ ᱠᱟᱥᱢᱤᱨᱤ ᱯᱟᱹᱨᱥᱤ ᱟᱭᱳ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱱᱟ᱾ ᱦᱚᱲ ᱮᱞ ᱨᱮᱱ ᱟᱫᱚᱢ ᱦᱚᱲ ᱥᱟᱨᱟᱡᱤ ᱧᱩᱛᱩᱢ ᱛᱮ ᱢᱤᱫ ᱯᱟᱹᱨᱥᱤ ᱛᱮᱦᱚ ᱠᱚ ᱨᱚᱲᱟ᱾ ᱮᱴᱟᱜ ᱯᱟᱹᱨᱥᱤ ᱠᱚ ᱦᱩᱭᱩᱜ ᱠᱟᱱᱟ ᱵᱷᱟᱫᱮᱨᱣᱟᱦᱤ, ᱢᱤᱫ ᱯᱟᱪᱮ ᱯᱟᱦᱟᱨᱤ ᱜᱷᱟᱨᱚᱧᱡᱽ ᱨᱮᱱᱟᱜ ᱯᱟᱹᱨᱥᱤ ᱛᱮ ᱕᱓.᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱟ, ᱚᱞ ᱫᱚ ᱟᱨᱵᱤ ᱟᱨ ᱫᱮᱵᱱᱟᱜᱲᱤ ᱵᱟᱱᱟᱨ ᱪᱤᱠᱤ ᱛᱮᱜᱮ ᱠᱚ ᱚᱞᱟ᱾

 ᱴᱩᱨᱤᱡᱚᱢ 

 ᱥᱟᱥᱚᱱᱤᱭᱟᱹ ᱴᱚᱴᱷᱟ 
ᱥᱟᱥᱚᱱᱤᱭᱟᱹ ᱞᱮᱠᱟᱛᱮ ᱱᱚᱰᱮ ᱔᱐᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ᱾ ᱰᱳᱰᱟ ᱦᱚᱱᱚᱛ ᱯᱮᱭᱟ ᱥᱟᱵᱰᱤᱵᱷᱤᱥᱟᱱ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ, ᱪᱮᱫᱞᱮᱠᱟ ᱺ ᱰᱳᱰᱟ, ᱵᱷᱟᱫᱮᱨᱣᱟᱦ ᱟᱨ ᱵᱷᱟᱞᱮᱥᱟ (ᱜᱟᱱᱫᱳᱦ) ᱾ ᱱᱚᱰᱮ ᱤᱨᱟᱹᱞ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱱᱟᱜᱼᱟ ᱟᱨ ᱒᱓᱒ ᱜᱚᱴᱟᱝ ᱯᱚᱧᱪᱟᱭᱮᱛ ᱢᱮᱱᱟᱜᱼᱟ ᱾

 ᱨᱟᱡᱽᱟᱹᱨᱤ 

 ᱵᱟᱨᱦᱮ ᱡᱚᱱᱚᱲ 
 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

 ᱥᱟᱹᱠᱷᱭᱟᱹᱛ